Shakin' Stevens

Canwr a chyfansoddwr o Gymru yw Shakin' Stevens (ganwyd Michael Barratt, 4 Mawrth 1948). Fe oedd yr artist a werthodd y fwya' o senglau yn yr 1980au.

Cychwynodd ei yrfa perfformio a recordio yn y 1960au hwyr, er mai 1980 oedd cychwyn ei lwyddiant masnachol. Roedd ei ganeuon mwyaf poblogaidd yn rhai hiraethus, yn ysgogi sain roc a rol a phop y 1950au.

Yn y DU yn unig, cafodd Stevens 29 sengl yn y 40 Uchaf gan cynnwys pedwar cân ar y brig - "This Ole House", "Green Door", "Oh Julie", a "Merry Christmas Everyone". Heblaw am  y ffaith fod "Merry Christmas Everyone" yn parhau'n boblogaidd adeg y Nadolig, ei sengl olaf a gyrhaedodd y 40 Uchaf oedd "Trouble" yn 2005. 

Bywyd cynnar

Ganwyd Michael Barratt yng Nghaerdydd, yr ieuengaf o 11 plentyn aned i Jack a May Barratt. Roedd ei dad yn gyn-filwr yn y Rhyfel Byd Cyntaf a fu'n gweithio fel glöwr ond erbyn 1948 roedd yn adeiladwr. Ganwyd yr hynaf o'i frodyr a chwiorydd yng nghanol yr 1920au, ac erbyn ei enedigaeth roedd rhai ohonynt wedi priodi a dechruau teuluoedd ei hunain. Bu farw Jack Barratt yn 1972, yn 75 oed. Bu farw May Barratt yn 1984, yn 83 oed.

Fe'i magwyd yn Elai ac fel arddegwr yng nghanol y 1960au, ffurfiodd fand roc a rol amatur gyda ffrindiau ysgol, a daeth yn arweiniwr a phrif lais y band. Enw gwreiddiol y band oedd yr Olympics, yna'r Cossacks, cyn i'r band ailenwi yn y diwedd i'r Denims, gan berfformio yn lleol yng Nghaerdydd ac ardal De Cymru. Yn y 1960au hwyr, roedd Stevens yn gysylltiedig a Chynghrair y Comiwnyddion Ifanc (YCL), cangen iau Plaid Gomiwnyddol Prydain Fawr drwy chwarae yn nigwyddiadau'r YCL. Ar y pryd roedd yr UCL yn gysylltiedig a nifer o ffigyrau blaenllaw y byd cerddoriaeth, gan gynnwys Pete Townshend. Fodd bynnag, dywedodd Stevens mai'r rheswm am hyn oedd bod yr unigolyn oedd yn trefnu gigs y band yn aelod o'r Gynghrair.

Yn yr 1960au hwyr, ei waith swyddogol oedd dyn llaeth, ac roedd yn byw mewn fflat oedd yn rhan o floc swyddfa yng nghanol dinas Caerdydd. Dymchwelwyd y bloc swyddfa flynyddoedd yn ddiweddarach.

Bywyd personol
Priododd Stevens gyda Carole Dunn yn Hydref 1967 ac ysgarodd y ddau yn 2009 wedi 42 mlynedd. Cawsant tri o blant: dau fab, Jason a Dean a merch, Paula. Wedi'r ysgariad, dechreuodd Stevens berthynas gyda'i reolwr Sue Davies. Mae'n dweud iddi achub ei fywyd pan gafodd drawiad ar y galon yng Nghorffennaf 2010.

Mae Stevens yn byw yn Marlow, Swydd Buckingham. Mae'n cefnogwr ar hyd ei oes o dîm pêl-droed Dinas Caerdydd.Cardiff City F.C. profile , The-football-club.com; accessed 2 Hydref 2014.

Yn 2002, cyhuddwyd Stevens o yrru pan dros y terfyn alcohol ac fe'i waharddwyd o yrru am ddwy flynedd. Cafodd ddirwy o £400.

Cyfeiriadau

Categori:Genedigaethau 1948
Categori:Cantorion roc o Gymru
Categori:Cerddorion o Gaerdydd
Categori:Prosiect Wicipop